CELEX: 62019CN0515
Language: el
Date: 2019-07-08 00:00:00
Title: Υπόθεση C-515/19: Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 8 Ιουλίου 2019 — Eutelsat SA κατά Autorité de régulation des communications électroniques et des postes, Inmarsat Ventures Ltd

2.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/11
            
         
      Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 8 Ιουλίου 2019 — Eutelsat SA κατά Autorité de régulation des communications électroniques et des postes, Inmarsat Ventures Ltd
      (Υπόθεση C-515/19)
      (2019/C 295/15)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d’État
      
         Διάδικοι στην υπόθεση της κύριας δίκης
      
      
         Αιτούσα: Eutelsat SA
      
         Καθών: Autorité de régulation des communications électroniques et des postes, Inmarsat Ventures Ltd
      
         Παρεμβαίνουσες: Viasat Inc και Viasat UK Ltd
      
         Προδικαστικά ερωτήματα
      
      
                  1)
               
               
                  Βάσει ποιων νομικών κριτηρίων προσδιορίζεται ένας επίγειος κινητός σταθμός, υπό την έννοια της αποφάσεως 626/2008/ΕΚ του Ευρωπαϊκού Κοινοβουλίου και του Συμβουλίου της 30ής Ιουνίου 2008 (1); Έχει η εν λόγω απόφαση την έννοια ότι επιτάσσει ένας επίγειος κινητός σταθμός ο οποίος επικοινωνεί με συμπληρωματικό επίγειο στοιχείο να δύναται επίσης, χωρίς ιδιαίτερο εξοπλισμό, να επικοινωνεί και με δορυφόρο; Σε περίπτωση καταφατικής απαντήσεως, πώς πρέπει να εκτιμάται ο ενιαίος χαρακτήρας του εξοπλισμού;
               
            
                  2)
               
               
                  Έχει το άρθρο 2, παράγραφος 2, της προαναφερθείσας αποφάσεως, την έννοια ότι ένα κινητό δορυφορικό σύστημα πρέπει να στηρίζεται κυρίως σε δορυφορικά στοιχεία ή η εν λόγω διάταξη επιτρέπει να θεωρηθεί ότι ο ρόλος που διαδραματίζουν τα δορυφορικά και επίγεια στοιχεία δεν είναι κρίσιμος, συμπεριλαμβανομένης της περιπτώσεως κατά την οποία το δορυφορικό στοιχείο είναι χρήσιμο μόνον όταν οι επικοινωνίες με τα επίγεια στοιχεία δεν μπορούν να διασφαλισθούν; Δύνανται τα συμπληρωματικά επίγεια στοιχεία να εγκατασταθούν κατά τρόπο ώστε να καλύπτουν το σύνολο του εδάφους της Ευρωπαϊκής Ένωσης για τον λόγο ότι οι διαστημικοί σταθμοί δεν επιτρέπουν να διασφαλιστεί η απαιτούμενη ποιότητα επικοινωνιών σε κανένα σημείο, υπό την έννοια της παραγράφου 2, στοιχείο β', του εν λόγω άρθρου;
               
            
                  3)
               
               
                  Σε περίπτωση που αποδειχθεί ότι ο φορέας που επελέγη σύμφωνα με τον τίτλο ΙΙ της αποφάσεως αυτής δεν τήρησε τις συμφωνίες όσον αφορά την κάλυψη του εδάφους, όπως προβλέπεται στο άρθρο 7, παράγραφος 2, μέχρι την καταληκτική ημερομηνία που προβλέπεται στο άρθρο 4, παράγραφος 1, στοιχείο γ', (ii), πρέπει οι αρμόδιες αρχές των κρατών μελών να αρνηθούν τη χορήγηση αδειών εκμεταλλεύσεως συμπληρωματικών επίγειων στοιχείων; Σε περίπτωση αρνητικής απαντήσεως, μπορούν να αρνηθούν τη χορήγηση των αδειών αυτών;
               
            
         (1)  Απόφαση 626/2008/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 2008, για την επιλογή και αδειοδότηση συστημάτων που παρέχουν κινητές δορυφορικές υπηρεσίες (MSS) (ΕΕ 2008, L 172, σ. 15).